ai4bharat/Pralekha huggingface dataset:
विद्युत मंत्रालय
श्री आर.के. सिंह ने राजस्थान में विद्युत तथा नवीकरणीय ऊर्जा क्षेत्र के विकास के लिए सभी संभव समर्थन का आश्वासन दिया
राजस्थान के ऊर्जा मंत्री श्री बी.डी. कल्ला ने केन्द्रीय विद्युत तथा नवीन और नवीकरणीय ऊर्जा राज्य मंत्री  तथा कौशल विकास और उद्यमिता राज्य मंत्री श्री आर.के. सिंह से मुलाकात की। दोनों नेताओं ने राज्य में विद्युत क्षेत्र के विभिन्न पहलुओं पर चर्चा की।
श्री सिंह ने राजस्थान के विद्युत मंत्री श्री कल्ला से राज्य में विद्युत क्षेत्र में और सुधार करने को कहा। उन्होंने डीडीयूजीजेवाई के अंतर्गत स्वीकृत कार्य की प्रगति की समीक्षा की और राज्य सरकार से कार्य में तेजी लाने को कहा।
श्री आर.के. सिंह ने श्री कल्ला को राज्य में विद्युत तथा नवीकरणीय ऊर्जा क्षेत्र के विकास के लिए सभी संभव समर्थन का आश्वासन दिया।
रक्षा मंत्रालय
डीआरडीओ ने औद्योगिक पैमाने पर स्वदेशी हाई स्ट्रेंथ बीटा टाइटेनियम मिश्र धातु विकसित की
रक्षा अनुसंधान और विकास संगठन  ने एयरोस्पेस स्ट्रक्चरल फोर्जिंग में इस्तेमाल के लिए औद्योगिक पैमाने पर वैनेडियम, आयरन और एल्युमिनियम युक्त एक हाई स्ट्रेंथ मेटास्टेबल बीटा टाइटेनियम मिश्र धातु Ti-10V-2Fe-3Al विकसित की है। इसे रक्षा धातुकर्म अनुसंधान प्रयोगशाला  द्वारा विकसित किया गया है, जो डीआरडीओ की हैदराबाद स्थित एक प्रमुख प्रयोगशाला है। हाल के दिनों में इन मिश्र धातुओं का उपयोग कई विकसित देशों द्वारा अपेक्षाकृत भारी पारंपरिक Ni-Cr-Mo संरचनात्मक स्टील्स के लाभकारी और कम वज़न वाले विकल्प के रूप में किया जा रहा है।
उच्च शक्ति से वजन अनुपात Ti-10V-2Fe-3Al अलॉय की उत्कृष्ट फोर्जेबिलिटी वजन की महत्वपूर्ण बचत की क्षमता के साथ एयरोस्पेस अनुप्रयोगों के लिए जटिल रूप से विन्यस्त कलपुर्जों के निर्माण की सुविधा प्रदान करती है। इस मिश्र धातु से बनने वाले अनेक प्रकार के कलपुर्जों में से कुछ कलपुर्जे स्लैट/ फ्लैप ट्रैक, लैंडिंग गियर और लैंडिंग गियर में ड्रॉप लिंक हैं।
हाई स्ट्रेंथ बीटा टाइटेनियम मिश्र धातु अपनी उच्च शक्ति, लचीलेपन, फेटिग और फ्रैक्चर टफनेस के कारण अद्वितीय हैं - जो उन्हें विमान संरचनात्मक अनुप्रयोगों के लिए काफी बेहतर बनाते हैं। इसके अलावा, स्टील्स की तुलना में बेहतर संक्षारण प्रतिरोध के कारण उनकी अपेक्षाकृत कम जीवनकाल लागत, भारत में भी इस महंगी सामग्री के उपयोग को सही ठहराने के लिए प्रभावी है।
डीएमआरएल ने कई एजेंसियों के साथ सक्रिय सहयोग में कच्चे माल का चयन, मिश्र धातु पिघलाने, थर्मो-मैकेनिकल प्रसंस्करण, अल्ट्रासोनिक्स-आधारित नॉन डिस्ट्रीक्टिव इवैल्यूएशन , हीट ट्रीटमेंट, मैकेनिकल करैक्टेराईज़ेशन और टाइप सर्टिफिकेशन किया है।
वैमानिकी विकास एजेंसी  ने 15 से अधिक इस्पात कलपुर्जों की पहचान की है जिन्हें निकट भविष्य में 40 प्रतिशतवजन कम करने की क्षमता के साथ Ti-10V-2Fe-3Al मिश्र धातु फोर्जिंग द्वारा प्रतिस्थापित किया जा सकता है । लैंडिंग गियर ड्रॉप लिंक डीएमआरएल की भागीदारी के साथ एचएएल, बेंगलुरु में एडीए द्वारा सफलतापूर्वक निर्मित और उड़ान योग्यता के लिए विधिवत प्रमाणित पहला घटक है।
रक्षा मंत्री श्री राजनाथ सिंह ने हाई स्ट्रेंथ मेटास्टेबल बीटा टाइटेनियम मिश्र धातु के स्वदेशी विकास के लिए डीआरडीओ और उद्योग को बधाई दी है जो एयरोस्पेस संरचनात्मक फोर्जिंग के लिए उपयोगी होगा।
रक्षा अनुसंधान एवं विकास विभाग के सचिव और डीआरडीओ के अध्यक्ष डॉ. जी सतीश रेड्डी ने इस तकनीक के स्वदेशी विकास में शामिल टीमों के समर्पित प्रयासों की सराहना की।
स्वास्थ्य एवं परिवार कल्याण मंत्रालय
कोविड राहत सामग्री की नवीनतम जानकारी
राज्यों/केंद्र शासित प्रदेशों को अभी तक 18,040 ऑक्सीजन कंसंट्रेटर; 19,085 ऑक्सीजन सिलेंडर; 19 ऑक्सीजन जेनरेशन प्लांट; 15,256 वेंटिलेटर/बीआई पीएपी; 7.7 लाख रेमडेसिविर इंजेक्शन; 12 लाख फैवीपिराविर टैबलेट वितरित किए गए/भेजे गए
भारत सरकार को 27 अप्रैल, 2021 से विभिन्न देशों / संगठनों से कोवड-19 राहत चिकित्सा सामग्री तथा उपकरण प्राप्त हो रहे हैं। इन सामग्रियों और उपकरणों को तेजी से राज्यों/ केंद्र शासित प्रदेशों को वितरित किए जा रहे हैं /भेजे जा रहे हैं।
27 अप्रैल, 2021 से 28 मई, 2021 तक कुल 18,040 ऑक्सीजन कंसेंट्रेटर; 19,085 ऑक्सीजन सिलेंडर; 19 ऑक्सीजन जेनरेशन प्लांट; 15,256 वेंटिलेटर/बीआईपीएपी; 7.7 लाख रेमडेसिविर इंजेक्शन; 12 लाख फैवीपिराविर टैबलेट सड़क तथा हवाई मार्गों से भेजे गए हैं।
तुर्की, इंडियन बिजनेस एसोसिएशन , रोश  तथा ईली लिली से 26/28 मई 2021 को प्राप्त राहत सामग्री में निम्नलिखित शामिल हैं:
|
|
सामग्री
|
|
मात्रा
|
|
ऑक्सीजन कंसेंट्रेटर
|
|
20
|
|
ऑक्सीजन कंसेंट्रेटर प्लांट
|
|
5
|
|
ऑक्सीजन सिलेंडर
|
|
680
|
|
टॉक्लिजुमाब
|
|
50,000
|
|
बैरिसिटीनिब
|
|
20,000
|
|
वेंटिलेटर/ बीआई-पीएपी/ सीपीएपी
|
|
50कृपया ध्यान दें: इसमें तुर्की से प्राप्त 680 ऑक्सीजन सिलेंडर शामिल हैं, जिनमें कुछ अनुपालन समस्या है, इसलिए गोदाम में रोक दिया गया है।
प्राप्तकर्ता राज्यों/केंद्र शासित प्रदेशों और संस्थानों को प्रभावी तत्काल आवंटन और सुव्यवस्थित वितरण एक सतत कार्य है।
केंद्रीय स्वास्थ्य मंत्रालय नियमित आधार पर व्यापक रूप से इसकी निगरानी कर रहा है। अनुदान, सहायता और दान के रूप में अंतर्राष्ट्रीय सहयोग के रूप में विदेशी कोविड राहत सामग्री की प्राप्ति और आवंटन के समन्वय के लिए केंद्रीय स्वास्थ्य मंत्रालय में एक समर्पित समन्वय प्रकोष्ठ बनाया गया है। इस प्रकोष्ट ने 26 अप्रैल, 2021 से काम प्रारंभ किया। मानक संचालन प्रक्रिया तय की गई है और स्वास्थ्य मंत्रालय द्वारा इसे 2 मई, 2021 से लागू किया जा रहा है।
एमजी/एएम/एजी/डीसी
(Visitor Counter : 142
रक्षा मंत्रालय
बी. एससी  नर्सिंग कॉलेज, आर्मी हॉस्पिटल  दिल्ली कैंट - 10 के द्वितीय बैच का कमीशन समारोह
27 युवा नर्सिंग विद्यार्थियों को आज नई दिल्ली में कॉलेज ऑफ नर्सिंग, आर्मी हॉस्पिटल  में एक शानदार समारोह में लेफ्टिनेंट के रूप में सैन्य नर्सिंग सेवा  में कमीशन किया गया। इस कॉलेज की स्नातक नर्सों का दूसरा बैच, जो सैन्य नर्सिंग सेवा में कमीशन किया गया था, विभिन्न सशस्त्र बलों के अस्पतालों में पदस्थापित किया जाएगा।
कमांडेंट, आर्मी हॉस्पिटल  लेफ्टिनेंट जनरल रजत दत्ता समारोह के मुख्य अतिथि थे। जनरल ऑफिसर ने नए कमीशन प्राप्त नर्सिंग अधिकारियों और उनके अभिभावकों को बधाई दी। उन्होंने युवा और उत्साही नर्सिंग अधिकारियों से सेवा की नैतिकता का पोषण करने और संगठन को अधिक ऊंचाइयों तक ले जाने का आग्रह किया। उन्होंने निवर्तमान स्नातकों को चिकित्सा और नर्सिंग के क्षेत्र में नवीनतम विकास के साथ संयम रखने की सलाह दी। उन्होंने नर्सिंग अधिकारियों को रोगियों की करुणा भाव के साथ सेवा करने के लिए प्रेरित किया।
अतिरिक्त महानिदेशक सैन्य नर्सिंग सेवा  मेजर जनरल जॉयस ग्लेडिस रोच ने युवा नर्सों को शपथ दिलाई क्योंकि वे सशस्त्र बलों में अपने करियर की शुरुआत कर रहे हैं।
मेजर जनरल सोनाली घोषाल, प्रिंसिपल मैट्रन एएच  ने गणमान्य व्यक्तियों का स्वागत किया। कॉलेज ऑफ नर्सिंग की प्रिंसिपल कर्नल रेखा भट्टाचार्य ने बैच रिपोर्ट प्रस्तुत की।
लेफ्टिनेंट पारुल और लेफ्टिनेंट अंकिता मित्रा को उनके बैच में क्रमशः प्रथम और द्वितीय स्थान प्राप्त करने के लिए कमांडेंट सिल्वर मेडल से सम्मानित किया गया। लेफ्टिनेंट सुकृति चौहान को सर्वश्रेष्ठ ऑल राउंड स्टूडेंट ट्रॉफी प्रदान की गई। लेफ्टिनेंट चिंगनीहाट ज़ोउ और लेफ्टिनेंट पारुल को क्रमशः सर्वश्रेष्ठ छात्र नैदानिक नर्स और पुष्पनरंजन पुरस्कार मिला।
प्रधानमंत्री कार्यालय
प्रधानमंत्री ने पैरालंपिक खेलों में जैवलिन थ्रो में स्वर्ण पदक जीतने पर सुमित अंतिल को बधाई दी
प्रधानमंत्री श्री नरेन्द्र मोदी ने टोक्यो में आयोजित पैरालिंपिक खेलों में जैवलिन थ्रो में स्वर्ण पदक जीतने पर सुमित अंतिल को बधाई दी है।
प्रधानमंत्री ने एक ट्वीट में कहा :
‘‘#Paralympics में हमारे एथलीटों के शानदार प्रदर्शन की चमक निरंतर जारी है! पैरालिंपिक में सुमित अंतिल द्वारा नया रिकॉर्ड बनाने पर पूरे देश को गर्व है।
सुमित को प्रतिष्ठित स्वर्ण पदक जीतने के लिए बधाई। आप को भविष्य के लिए शुभकामनाएं।’’
रक्षा मंत्रालय
रक्षामंत्री श्री राजनाथ सिंह ने सैनिक विद्यालयों में लड़कियों के प्रवेश को मंजूरी दी
रक्षामंत्री श्री राजनाथ सिंह ने सैनिक विद्यालयों में लड़कियों के सत्र 2021-22 से चरणबद्ध तरीके से प्रवेश के प्रस्ताव को मंजूरी दे दी है। यह फैसला मंत्रालय द्वारा दो साल पहले मिजोरम के सैनिक विद्यालय छिंगछिप में लड़कियों के प्रवेश की प्रायोगिक परियोजना की सफलता को देखते हुए लिया गया है।
रक्षामंत्री ने संबंधित अधिकारियों को इस फैसले को निर्बाध तरीके से लागू करने के लिए सैनिक विद्यालयों में पर्याप्त महिला कर्मचारियों और आवश्यक आधारभूत संरचना की उपलब्धता सुनिश्चित करने का निर्देश दिया है।
यह फैसला सरकार के समग्रता, लैंगिक समानता, सशस्त्र बलों में महिला भागीदारी को बढ़ाने के उद्देश्य की पूर्ति और प्रधानमंत्री श्री नरेन्द्र मोदी द्वारा चलाये जा रहे ‘बेटी बचाओ, बेटी पढ़ाओ’ अभियान को मजबूत करने के लक्ष्य के अनुरूप है।
खान मंत्रालय
खान सचिव श्री विवेक भारद्वाज ने कोलकाता में भारतीय भूवैज्ञानिक सर्वेक्षण  के कामकाज की समीक्षा की
जीएसआई से भूवैज्ञानिक सर्वेक्षणों में सर्वोत्तम वैश्विक प्रथाओं को अपनाने का आग्रह किया
खान मंत्रालय के सचिव श्री विवेक भारद्वाज ने आज कोलकाता में भारतीय भूवैज्ञानिक सर्वेक्षण  के केंद्रीय मुख्यालय का पहला दौरा किया। जीएसआई के महानिदेशक डॉ. एस. राजू ने अन्य वरिष्ठ अधिकारियों के साथ खान मंत्रालय के सचिव का स्वागत किया। अपने स्वागत भाषण में जीएसआई के महानिदेशक ने जीएसआई की प्रमुख सक्रिय गतिविधियों और उपलब्धियों के बारे में बताया। डॉ. राजू ने कहा कि आधारभूत सर्वेक्षण के प्रमुख क्षेत्रों और खनिज अन्वेषण से संबंधित उच्च प्राथमिकता वाले क्षेत्रों में जीएसआई द्वारा की गई सभी प्रतिबद्धताओं को समय पर पूरा किया जाएगा। खान सचिव को जीएसआई की समग्र गतिविधियों और उपलब्धियों से अवगत कराने के लिए श्री असित साहा, डीडीजी, पीएसएस-पी एंड एम ने एक विस्तृत प्रस्तुति दी।
बैठक के दौरान श्री विवेक भारद्वाज ने जीएसआई के अधिकारियों के साथ अत्यंत स्पष्ट और खुली चर्चा की। उन्होंने जीएसआई के विभिन्न मुद्दों पर हुई चर्चा में सक्रियता के साथ भाग लिया। उन्होंने राष्ट्रीय भू-रासायनिक मानचित्रण , राष्ट्रीय भूभौतिकीय मानचित्रण  और राष्ट्रीय वायु-भूभौतिकीय मानचित्रण कार्यक्रम  जैसे प्रमुख आधारभूत सर्वेक्षण कार्यों को निर्दिष्ट समय सीमा के भीतर पूरा करने पर जोर दिया। उन्होंने अधिकारियों को सीमा से परे देखने की सलाह दी और इस बात पर जोर दिया कि दुनिया के अन्य विकसित देशों में भूवैज्ञानिक सर्वेक्षणों में हुई प्रगति और विशेष रणनीतिक क्षेत्रों का पता लगाने के लिए अध्ययन समूहों का गठन किया जा सकता है। खान सचिव ने जीएसआई को दुनिया में उपलब्ध सर्वोत्तम प्रथाओं या तौर-तरीकों को अपनाने और उस पर नवाचार करने का प्रयास करने की भी सलाह दी।
विशेष अभियान 2.0 के संबंध में खान सचिव ने सभी को इस अभियान को पूरी गंभीरता के साथ आगे बढ़ाने का निर्देश दिया। उन्होंने विशेष अभियान 2.0 को अत्यंत सफल बनाने के लिए जीएसआई में किए जा रहे कार्यों का व्यक्तिगत रूप से निरीक्षण भी किया। जीएसआई के महानिदेशक ने खान सचिव को अवगत कराया कि विशेष अभियान 2.0 को बड़े उत्साह के साथ लागू किया जा रहा है और नियमित रूप से इसकी निगरानी की जा रही है।
अपने समापन भाषण में श्री विवेक भारद्वाज ने जीएसआई के केंद्रीय मुख्यालय का दौरा करने पर प्रसन्नता व्यक्त की। उन्होंने यह बात दोहराई कि 172 साल पुराना संगठन होने के नाते जीएसआई को भू-विज्ञान के क्षेत्र में सर्वश्रेष्ठ प्रदर्शन करने के लिए अथक प्रयास करने चाहिए और इस क्षेत्र में प्रोफेशनल रुख के उच्च मानक स्थापित करने चाहिए। उन्होंने खान मंत्रालय की ओर से प्रशासनिक, नीति और वित्तीय मामलों में हरसंभव सहायता, सहयोग और मदद करने का भी वादा किया।
रक्षा मंत्रालय
आईएनएस तबर नॉर्वे के बर्गन बंदरगाह पहुंचा
वर्तमान में जारी तैनाती के अंतर्गत आईएनएस तबर 5 अगस्त 2021 को नॉर्वे के बर्गन बंदरगाह पहुंचा। तबर के बर्गन बंदरगाह पहुंचने पर रॉयल नॉर्वेजियन नौसेना के संपर्क अधिकारी और भारतीय रक्षा अधिकारियों ने जहाज का स्वागत किया। रॉयल नॉर्वेजियन नेवल फ्लीट के चीफ कमोडोर ट्रोंड गिमिंग्सरुड और बर्गन हार्बर के डिप्टी हार्बर मास्टर क्रिश्चियन हाफस्टेड ने भारतीय जहाज का दौरा किया और मौजूदा कोविड प्रोटोकॉल के अनुसार जेटी पर कमांडिंग ऑफिसर के साथ बातचीत की। नार्वे के अधिकारियों ने भारतीय युद्धपोत के आने पर प्रसन्नता व्यक्त की और दोनों देशों के बीच संबंधों को मजबूत करने के लिए भविष्य में इसी तरह की और भागीदारी की आशा जताई।
भारतीय नौसेना के लिए पहली बार एक अभूतपूर्व घटना के रूप में बंदरगाह का दौरा पूरा होने पर आईएनएस तबर ने दिनांक 8 अगस्त 2021 को रॉयल नॉर्वेजियन नेवी जहाज, एचएनओएमएस स्टॉर्म, एक स्कोजोल्ड क्लास एफएसी  के साथ एक समुद्री साझेदारी अभ्यास में भाग लिया। समुद्र की सतह पर सैन्य अभियान जैसे युद्धाभ्यास, विज़िट बोर्ड सर्च एंड सीज़र अभ्यास  और हेलीकॉप्टर द्वारा लंबवत रिप्लेनिशमेंट का अभ्यास किया गया। यह अभ्यास पारस्परिकता बढ़ाने और समुद्री खतरों के खिलाफ संयुक्त सैन्य अभियान को मजबूत करने के दृष्टिकोण से पारस्परिक रूप से लाभकारी था।
प्रधानमंत्री कार्यालय
एनजीएमए में प्रधानमंत्री को दिए गए उपहारों और स्मृति चिन्हों की प्रदर्शनी
नमामि गंगे के हित में उपहारों की नीलामी की जाएगी
प्रधानमंत्री श्री नरेन्द्र मोदी ने आज नेशनल गैलरी ऑफ मॉडर्न आर्ट , नई दिल्ली में उन्हें दिए गए उपहारों और स्मृति चिन्हों को प्रदर्शित करने वाली प्रदर्शनी के बारे में पोस्ट किया।
श्री मोदी ने यह भी कहा कि ये उपहार और स्मृति चिन्ह उन्हें भारत भर में विभिन्न कार्यक्रमों और आयोजनों के दौरान प्रदान किए गए हैं और ये भारत की समृद्ध संस्कृति, परंपरा और कलात्मक विरासत का प्रमाण हैं।
प्रधानमंत्री ने यह भी कहा कि हमेशा की तरह, इन उपहारों की नीलामी की जाएगी और इससे होने वाली आय का इस्तेमाल नमामि गंगे पहल में किया जाएगा।
श्री मोदी ने उन लोगों के लिए वेबसाइट लिंक भी साझा की है जो व्यक्तिगत रूप से एनजीएमए में नहीं पहुंच सकते हैं।
प्रधानमंत्री ने एक एक्स पोस्ट में कहा;
“आज से @ngma_delhi पर एक प्रदर्शनी में हाल के दिनों में मुझे दिए गए उपहारों और स्मृति चिन्हों की एक विस्तृत श्रृंखला प्रदर्शित की जाएगी।
भारत भर में विभिन्न कार्यक्रमों और आयोजनों के दौरान मुझे दिए गए उपहार भारत की समृद्ध संस्कृति, परंपरा और कलात्मक विरासत के प्रमाण हैं।
हमेशा की तरह, इन वस्तुओं की नीलामी की जाएगी और प्राप्त आय नमामि गंगे पहल में इस्तेमाल की जाएगी।
उन उपहारों को पाने का आपके पास यह मौका है!
इस बारे में अधिक जानकारी के लिए एनजीएमए अवश्य पहुंचें। जो व्यक्तिगत रूप से नहीं पहुंच सकते वे नीचे वेबसाइट लिंक पर क्लिक करें।
pmmementos.gov.in”
कृषि एवं किसान कल्याण मंत्रालय
दलहन और तिलहन की खरीद लॉकडाउन के दौरान अब भी तेज गति से जारी है
ग्रीष्मकालीन फसलों की बुवाई क्षेत्र कवरेज में उल्लेखनीय वृद्धि
रबी सीजन 2020-21 के दौरान 241 एलएमटी से भी अधिक गेहूं आया, 233 एलएमटी से भी ज्यादा की खरीद हुई
भारत सरकार का कृषि, सहकारिता एवं किसान कल्याण विभाग प्रधानमंत्री श्री नरेन्द्र मोदी के मार्गदर्शन में लॉकडाउन अवधि के दौरान क्षेत्र यानी फील्ड स्तर पर किसानों की सहूलियत और कृषि गतिविधियों को सुविधाजनक बनाने के लिए कई उपाय कर रहा है। केंद्रीय कृषि और किसान कल्याण मंत्री श्री नरेंद्र सिंह तोमर नियमित रूप से स्थिति की निगरानी कर रहे हैं। 10 मई, 2020 तक की अद्यतन स्थिति निम्नलिखित हैः
- लॉकडाउन अवधि के दौरान नेफेड द्वारा फसलों की खरीद की स्थिति:
- आंध्र प्रदेश, तेलंगाना, कर्नाटक, राजस्थान, महाराष्ट्र, मध्य प्रदेश, गुजरात, उत्तर प्रदेश और हरियाणा जैसे 9 राज्यों से 2.74 लाख मीट्रिक टन  चने की खरीद की गई है।
- राजस्थान, मध्य प्रदेश, उत्तर प्रदेश, गुजरात और हरियाणा जैसे 5 राज्यों से 3.40 लाख मीट्रिक टन सरसों की खरीद की गई है।
- तेलंगाना से 1700 मीट्रिक टन सूरजमुखी की खरीद की गई है।
- तमिलनाडु, तेलंगाना, आंध्र प्रदेश, महाराष्ट्र, कर्नाटक, मध्य प्रदेश, गुजरात और ओडिशा जैसे 8 राज्यों से 1.71 लाख मीट्रिक टन तूर की खरीद की गई है।
- ग्रीष्मकालीन फसलों की बुवाई क्षेत्र कवरेज की स्थिति:
- चावल: पिछले वर्ष की इसी अवधि के दौरान 25.29 लाख हेक्टेयर की तुलना में इस बार ग्रीष्मकालीन चावल के अंतर्गत लगभग 34.87 लाख हेक्टेयर क्षेत्र कवर किया गया।
- दलहन : पिछले वर्ष की इसी अवधि के दौरान 5.92 लाख हेक्टेयर की तुलना में दलहन के अंतर्गत इस बार लगभग 10.35 लाख हेक्टेयर क्षेत्र कवर किया गया।
- मोटे अनाज: पिछले वर्ष की इसी अवधि के दौरान 6.20 लाख हेक्टेयर की तुलना में मोटे अनाज के अंतर्गत इस बार लगभग 9.57 लाख हेक्टेयर क्षेत्र कवर किया गया।
- तिलहन: पिछले वर्ष की इसी अवधि के दौरान 7.09 लाख हेक्टेयर की तुलना में तिलहन के अंतर्गत इस बार लगभग 9.17 लाख हेक्टेयर क्षेत्र कवर किया गया।
- रबी विपणन सीजन  2020-21 में कुल 241.36 लाख मीट्रिक टन गेहूं एफसीआई में प्राप्त हुआ है, जिनमें 233.51 लाख मीट्रिक टन की खरीद की गई है।
- रबी सीजन 2020-21 में ग्यारह  राज्यों में रबी दलहन और तिलहन के लिए कुल 3206 निर्दिष्ट खरीद केंद्र उपलब्ध हैं।
रेल मंत्रालय
भारतीय रेलवे द्वारा पूरे देश में बड़े पैमाने पर श्रमदान की शुरूआत
रेलवे बोर्ड के अध्यक्ष श्री विनोद कुमार यादव ने रेलवे बोर्ड के अधिकारियों के साथ नई दिल्ली रेलवे स्टेशन पर आयोजित श्रमदान में भाग लिया
रेलवे बोर्ड के अध्यक्ष श्री विनोद कुमार यादव ने रोलिंग स्टॉक सदस्य श्री राजेश अग्रवाल, सदस्य यातायात श्री पी.एस. मिश्रा, उत्तरी रेलवे के महाप्रबंधक श्री टी.पी. सिंह तथा रेलवे बोर्ड के और उत्तरी रेलवे के अन्य वरिष्ठ अधिकारियों के साथ नई दिल्ली रेलवे स्टेशन पर आयोजित श्रमदान में हिस्सा लिया।
स्वच्छता पखवाड़े के उपलक्ष्य में रेलवे ने पूरे भारतीय रेलवे परिसरों में बड़े पैमाने पर श्रमदान आयोजित किया।
एसएनसीएफ जैसे चैरीटेबल संगठनों तथा अन्य संगठनों ने भी इस श्रम दान में भाग लिया। सभी उपस्थितजनों ने स्वच्छता शपथ और सिंगल यूज प्लास्टिक पर अंकुश लगाने का भी संकल्प लिया। प्लास्टिक की थैलियों के स्थान पर कपड़े के थैले भी यात्रियों और स्टॉल मालिकों को वितरित किए गए।
राष्ट्रपति सचिवालय
राष्ट्रपति ने क्रिसमस की पूर्व संध्या पर बधाई दी
राष्ट्रपति श्री रामनाथ कोविंद ने लोगों को क्रिसमस की पूर्व संध्या पर बधाई दी है।
अपने शुभकामना संदेश में राष्ट्रपति ने कहा, खुशी के त्यौहार क्रिसमस पर, मैं भारत और विदेश में रहने वाले लोगों, खासतौर से अपने ईसाई भाईयों और बहनों को शुभकामनाएं देता हूँ।
हम ईसा मसीह का जन्म मनाते हैं जिनका जीवन मानवता के लिए प्रेरणा का स्रोत रहा, जिनका जीवन हमें प्रेम, करुणा और भाईचारे का संदेश देता है। आज जब दुनिया संघर्ष, नफरत और हिंसा से उत्पीड़ित है, उनके विचारों और कर्मों में जख्मों को भरने और रास्ता दिखाने की ताकत है।
आइए आज हम उनके दिखाए रास्ते पर चलें और अधिक दयालु और समतावादी समाज का निर्माण करें।
राष्ट्रपति का हिन्दी में संदेश देखने के लिए यहाँ क्लिक करें
रक्षा मंत्रालय
एसयू-30 एमकेआई से हवा से-हवा में मार करने वाली मिसाइल ‘अस्त्र’ का सफल परीक्षण
ओडिशा समुद्रतट पर 16 सितम्बर, 2019 को एसयू-30 एमकेआई से हवा-से-हवा-में मार करने वाली मिसाइल ‘अस्त्र’ का सफल परीक्षण किया गया। परीक्षण के लिए आज एमयू-30 एमकेआई से मिसाइल को लांच किया गया। मिसाइल ने हवा में लक्ष्य पर सटीक वार किया। इससे स्वदेशी हवा-से-हवा-में मार करने वाली मिसाइल की क्षमता प्रदर्शित हुई।
तय मानकों के आधार पर मिशन का प्रोफाइल तैयार किया गया। विभिन्न रडार, सेंसर और इलेक्ट्रो ऑप्टिकल ट्रैकिंग सिस्टम  ने मिसाइल पर नजर बनाए रखी और लक्ष्य को मार गिराने की पुष्टि की।
रक्षामंत्री श्री राजनाथ सिंह ने इस सफल परीक्षण के लिए डीआरडीओ तथा वायुसेना की टीम को बधाई दी।
वाणिज्य एवं उद्योग मंत्रालय
श्रीमती अनुप्रिया पटेल ने एसएमई से उत्पादकता बढ़ाने तथा स्थिरता को बढ़ावा देने की दिशा में प्रौद्योगिकी अपनाने का आह्वान किया; उद्योग 4.0 को श्रेणी-2 एवं श्रेणी -3 शहरों तक पहुंचने के लिए प्रोत्साहित किया
भविष्य में प्रचुर संभावनाएं हैं, विनिर्माण तथा निर्यात दोनों को ही महामारी के बाद के परिदृश्य में योगदान देना होगा : श्रीमती पटेल
केंद्रीय वाणिज्य एवं उद्योग राज्य मंत्री श्रीमती अनुप्रिया पटेल ने छोटे तथा मझोले उद्यमों  से उत्पादकता बढ़ाने तथा स्थिरता को बढ़ावा देने की दिशा में प्रौद्योगिकी अपनाने की अपील की है। आज यहां प्रथम फिक्की उद्योग 4.0 पुरस्कार समारोह तथा सम्मेलन के उद्घाटन सत्र को संबोधित करते हुए श्रीमती पटेल ने उद्योग को सरकार से सहायता का आश्वासन दिया तथा उनसे ‘उद्योग 4.0' को श्रेणी-2 एवं श्रेणी -3 शहरों तक पहुंचाने का आग्रह किया।
श्रीमती पटेल ने कहा, ‘‘उद्योग 4.0 को अपनाने का कार्य हम सबको एक साथ मिल कर करना होगा। विनिर्माण तथा निर्यात दोनों को ही योगदान देना होगा क्योंकि आप सभी जानते हैं कि महामारी के बाद के परिदृश्य में आपूर्ति श्रृंखला बाधित हुई है और हमारे लिए, देश के लिए भविष्य में प्रचुर संभावनाएं निहित हैं।''
श्रीमती पटेल ने कहा कि तीन औद्योगिक क्रांतियों के बाद अब हम चौथी औद्योगिक क्रांति- ‘उद्योग 4.0' की दिशा में आगे बढ़ रहे हैं जो उत्पादकता, दक्षता बढ़ाने तथा स्थिरता, जलवायु परिवर्तन के मुद्दों के समाधान एवं ऐसे अन्य प्रासंगिक विचारों के अंगीकरण के लिए लक्षित उत्पादन के सभी स्तरों पर ऑटोमेशन तथा डाटा एक्सचेंज का ट्रेंड है।
इसका उल्लेख करते हुए कि प्रधानमंत्री श्री नरेन्द्र मोदी का भारत @ 2047 के लिए एक व्यापक विजन है। श्रीमती पटेल ने कहा कि सरकार अगले 25 वर्षों में अमृतकाल के दौरान भारत को बदलने के लिए प्रतिबद्ध है।
श्रीमती पटेल ने कहा कि उद्योग को भी बड़ा योगदान देना है और यह योगदान उद्योग 4.0 के अंगीकरण की दिशा में आगे बढ़ना हो सकता है। उद्योग सेक्टर व्यापक रूप से ऐसे आर्थिक विकास में योगदान दे सकता है जो स्थायी भी हो तथा समावेशी भी।
श्रीमती पटेल ने कहा कि विनिर्माण तथा निर्यात दोनों ही अमृतकाल के दौरान भारत के विकास के वाहक होंगे। उन्होंने पीएलआई तथा ईओडीबी सहित विनिर्माण को सुगम बनाने तथा भारत-यूएई सीईपीए और भारत-ऑस्ट्रेलिया ईसीटीए जैसे विभिन्न एफटीए को आगे बढ़ाने के जरिये निर्यात को बढ़ावा देने की दिशा में सरकार की पहलों को सूचीबद्ध किया।
श्रीमती पटेल ने कहा कि सरकार उद्योगों के लिए मैत्रीपूर्ण तथा अनुकूल वातावरण सृजत करने के लिए प्रतिबद्ध है।
उन्होंने कहा, ‘‘आज, भारत सरकार की भूमिका एक विनियामक से बदल कर एक सुगमकर्ता की हो गई है ...हमने औद्योगिक बुनियादी ढांचे के सृजन पर काफी जोर दिया है, हम अनुपालनों के बोझ में कमी लाने के लिए बहुत अधिक प्रयास कर रहे हैं, नेशनल सिंगल विंडो  पोर्टल लांच किया गया, हमने व्यवसाय करने की सुगमता के संबंध में कई स्थानों की छलांग लगाई है। ‘‘
श्रीमती पटेल ने कहा कि केवल पांच वर्षों के दौरान ही भारत अमेरिका तथा चीन के बाद विश्व का तीसरा सबसे बड़ा स्टार्टअप इकोसिस्टम बन गया है और पिछले महीने ही हमने 100 यूनिकॉर्न वाला देश बनने का गौरव हासिल किया है।
उन्होंने कहा कि जरा स्टार्टअप की यात्रा पर दृष्टि डालें और यूनिकॉर्न की यह लहर अभी भी आगे बढ़ रही है, यह बहुत मजबूत होती जा रही है, यह उछाल लगातार जारी है, मुझे नहीं पता कि इस वर्ष में हम इसकी कितनी और अधिक संख्या देख सकते हैं।
राष्ट्रपति सचिवालय
राष्ट्रपति ने राष्ट्रीय मतदाता दिवस समारोह में भाग लिया
राष्ट्रपति श्री रामनाथ कोविंद ने भारत निर्वाचन आयोग द्वारा आज  नई दिल्ली में आयोजित किए जा रहे 10 वें राष्ट्रीय मतदाता दिवस समारोह में भाग लिया और उसे संबोधित किया।
इस अवसर पर राष्ट्रपति ने कहा कि मताधिकार के उपयोग के बारे में लोगों में जागरूकता फैलाने और मतदान के माध्यम से हमारे लोकतंत्र में उनकी भागीदारी बढ़ाने के लिए हर साल राष्ट्रीय मतदाता दिवस मनाया जाता है। उन्हें यह जानकर प्रसन्नता हुई कि मतदाता दिवस न केवल राष्ट्रीय स्तर पर बल्कि राज्य, जिला और मतदान केंद्र स्तर पर भी मनाया जाता है।
राष्ट्रपति ने दिव्यांगजनों, वरिष्ठ नागरिकों और महिलाओं के लिए मतदान को आसान बनाने के लिए विशेष प्रयास करने के लिए निर्वाचन आयोग की प्रशंसा की। उन्होंने कहा कि विशेष सुविधाएं प्रदान करने के लिए दिव्यांगजनों की एक राष्ट्रव्यापी सूची बनाई गई है। उन्हें यह जानकर प्रसन्नता हुई कि दिव्यांगजनों को डाक मतदान की सुविधा भी उपलब्ध कराई गई है।
राष्ट्रपति ने कहा कि प्रत्येक व्यक्ति की भागीदारी से लोकतंत्र सुदृढ़ होता है और प्रगति करता है। उन्हें यह जानकर प्रसन्नता हुई कि मतदाताओं की भागीदारी को बढ़ाने के लिए, निर्वाचन आयोग द्वारा 'मजबूत लोकतंत्र के लिए चुनावी साक्षरता' कार्यक्रम के तहत प्रणालीगत प्रयास किए जा रहे हैं।
नीति आयोग
श्री धर्मेंद्र प्रधान की अध्यक्षता में अटल नवाचार मिशन ने उच्च- स्तरीय समिति की बैठक आयोजित की
समिति ने भारत के नवाचार इकोसिस्टम का नेतृत्व करने, उसे मजबूत करने के लिए एआईएम 2.0 पर चर्चा की
नीति आयोग के अटल नवाचार मिशन  ने अपनी प्रगति और भविष्य की योजनाओं पर चर्चा करने के लिए सोमवार को मिशन की उच्च-स्तरीय समिति  की बैठक आयोजित की। इसकी अध्यक्षता शिक्षा और कौशल विकास मंत्री श्री धर्मेंद्र प्रधान ने की।
इस समिति ने पिछले साल एआईएम द्वारा की गई प्रगति की समीक्षा की और आने वाले वर्षों के लिए महत्वपूर्ण पहलों पर चर्चा की।
इस बैठक के दौरान एमएचएलसी के अध्यक्ष श्री धर्मेंद्र प्रधान ने देश में नवाचार के वातावरण को मजबूत करने और छात्रों व युवाओं के बीच, विशेष रूप से टियर 2/3 शहरों के उच्च शिक्षण संस्थानों में उद्यमिता को बढ़ावा देने की जरूरत पर जोर दिया। इसके अलावा उन्होंने आकांक्षी नवप्रवर्तकों के लिए संसाधनों और सहायता तक अधिक पहुंच प्रदान करने को लेकर प्रौद्योगिकी व डिजिटल मंच का लाभ उठाने के महत्व को भी रेखांकित किया।
इस समिति ने एआईएम 2.0 के लिए नियोजित कई प्रमुख पहलों पर चर्चा की। इनमें सभी छात्रों के लिए टिंकरिंग को लाना, क्षेत्रीय इन्क्यूबेशन केंद्रों और उद्योग प्रेरकों के उन्नत रूपों के साथ इकोसिस्टम को आगे बढ़ाना और क्षेत्रों, राज्यों व केंद्रीय मंत्रालयों के नवाचार क्षमता में बढ़ोतरी करना शामिल है।
इसके अलावा श्री धर्मेंद्र प्रधान ने प्रासंगिक क्षेत्र में नए इन्क्यूबेटर स्थापित करने और स्टार्टअप्स को सहायता देने के लिए सार्वजनिक उपक्रमों के साथ सहयोगी एआईएम के महत्व को भी रेखांकित किया। उन्होंने एआईएम और शिक्षा मंत्रालय को विद्यालय व उच्च शिक्षा संस्थानों में नवाचार पाठ्यक्रम के विकास की दिशा में काम करने की सिफारिश की।
इस बैठक के बाद श्री धर्मेंद्र प्रधान ने कहा, "अटल नवाचार मिशन ने देश में नवाचार और उद्यमिता को बढ़ावा देने में महत्वपूर्ण प्रगति की है। हमें नवाचार इकोसिस्टम को मजबूत करना जारी रखना चाहिए और इच्छुक नवप्रवर्तकों के लिए संसाधनों व सहायता तक अधिक पहुंच प्रदान करनी चाहिए। मुझे विश्वास है कि इन नई पहलों की शुरुआत के साथ हम देश में एक जीवंत और गतिशील नवाचार इकोसिस्टम के निर्माण में सक्षम होंगे।"
अटल नवाचार मिशन को मिशन की उच्च स्तरीय समिति के अन्य सदस्यों से भी विविध इनपुट प्राप्त हुए। इन सदस्यों में एमएचएलसी के उपाध्यक्ष विज्ञान और प्रौद्योगकी मंत्री डॉ. जितेंद्र सिंह, नीति आयोग के उपाध्यक्ष व सीईओ, शिक्षा मंत्रालय, कौशल विकास और उद्यमिता मंत्रालय, डीएसटी, डीबीटी, डीएसआईआर और क्षमता निर्माण आयोग के सचिव के साथ निजी क्षेत्र व अकादमिक क्षेत्र से समिति के सदस्य हैं।
अटल नवाचार मिशन अपनी शुरुआत के बाद से देश में नवाचार और उद्यमिता को बढ़ावा देने में सहायक रहा है और यह उच्च स्तरीय समिति की बैठक देश में नवाचार तथा आर्थिक विकास को आगे बढ़ाने के संबंध में सरकार की प्रतिबद्धता का एक प्रमाण है।